Eero Vottonen

Eero Vottonen (s. 17. joulukuuta 1983 Tampere) on suomalainen keittiömestari. Hän voitti suomalaisen Vuoden kokki -kilpailun vuonna 2012 ja edusti Suomea kansainvälisessä Bocuse d’Or -kokkikilpailussa vuosina 2016–2017 sijoittuen kuudennelle sijalle. Hän voitti kultaa Maailman keittiömestariliiton Global Chef Challenge -kilpailussa vuonna 2016. Suomalaiset kokit ja keittiömestarit valitsivat hänet vuoden 2017 Kokkien kokiksi. Hän kuuluu Suomen kokkimaajoukkueeseen.

Loppuvuodesta 2017 hän toimii Hans Välimäen johtaman helsinkiläisen  ravintola Palacen keittiömestarina.

Hän on työskennellyt aiemmin esimerkiksi ravintola La Cocinassa, Lasipalatsissa, Michelin-palkituissa ravintoloissa Chez Dominique, Luomo, G.W. Sundmans ja Olo. Hän on osallistunut lentoyhtiö Finnairin liikemiesluokan vuoden 2017 ruokalistan suunnitteluun ja yhdessä HKScanin kanssa kehittänyt oman myyntiin päätyneen makkaran.

Ennen omaa edustustaan Vottonen valmensi Suomen vuosien 2013–2015 Bocuse d’Or -edustaja Matti Jämséniä.

Lähteet

Aiheesta muualla

Suomalaiset kokit
Vuonna 1983 syntyneet
Elävät henkilöt